پروان ‏نن چهارشنبه د رمضان د میاشتې پر ۱۰مه د افغانی سرې میاشتې له لوری په پروان ولایت کې له ۶۱ تثبیت شویو سوالګرو کورنیو سره په ټولیز ډول ۳۰،۵۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. پنجشیر ‏د افغانی سرې میاشتې له لوری نن چهارشنبه د رمضان د میاشتې پر ۱۰مه د پنجشېر ولایت اړوند ښوونیز مرکز کې د مختلفو برخو ۲۸۵ تنو ښځینه او نارینه زده کوونکو ته د فراغت په مناسبت غونډه ترسره شوه. غونډه فارغو شویو زده کوونکو ته د ستاینلیکونو په ورکړې سره پای ته ورسېده. مرکزی ریاست ‏افغانی سرې میاشتې نن د رمضان د میاشتې پر ۱۰مه، یو ځل بیا ۱۰ تنه د سوری زړه په رنځ اخته ماشومان پلازمینه کابل کې یوه کورنی روغتون ته د درملنې په موخه ور وپېژندل. په تېرو ۲۰ میاشتو کې ۲۹۷۳ ماشومان د هېواد بېلابېلو روغتونونو ته ددرملنې لپاره ورپېژندل شوی دی چې ټول لګښت یې د افغانی سرې میاشتې له لوری تادیه کیږی. کاپیسا، پروان ، کندز او زابل ‏نن چهارشنبه د رمضان د میاشتې پر ۱۰مه د افغانی سرې میاشتې له لوری په کاپیسا، پروان، کندز او زابل ولایتونو کې له ۷۵۲ اړمنو او بېوزلو کورنیو سره د ۶.۰۶ ټنه خُرما مرسته وشوه. یاده مرسته چې د سعودی هېواد د ملک سلمان خیریه بنسټ له لوری چمتو شوې وه، هرې کورنۍ ته ۸ کیلو خُرما ورکړل شوه. کندز ‏نن چهارشنبه د رمضان د میاشتې پر ۱۰مه د افغانی سرې میاشتې له لوری د کندز ولایت په امام صاحب ولسوالۍ کې له ۲۵۰ کورنیو سره د ۱۷ ټنه خوراکی توکو مرسته ترسره شوه. یاده مرسته چې د ترکیې د سرې میاشتې له لوری چمتو شوې وه، هرې کورنۍ ته ۵۰ کیلو اوړه،۱۰ کیلو وریژې، ۵ لیټره غوړی، دوه کیلو بوره او ۱ کیلو خُرما ورکړل شوه. ننګرهار ‏نن چهارشنبه د رمضان د میاشتې پر ۱۰مه د افغانی سرې میاشتې له لوری د ننګزهار ولایت اړوند ۷ ولسوالیو کې د ورښتونو له امله له ۴۷ زیانمنو شویو کورنیو سره د غیر خوراکی توکو مرسته ترسره شوه، چې هرې کورنۍ ته ۶ کمپلې، ۱ د پخلنځی سیټ،۱ د اوبو بوشکه او یو ترپال ورکړل شول. د یادو کورنیو له جملې له ۲۶ کورنیو سره د ۲۶ خېمو مرسته هم وشوه.